open-index/open-wikipedia-markdown huggingface dataset:
Sicko

**Sicko** (alebo **SiCKO**) je film amerického režiséra Michaela Moora z roku 2007, ktorý sa zaoberá americkým zdravotníckym systémom, predovšetkým ziskovými poisťovacími spoločnosťami a medicínskym priemyslom. Porovnáva tento systém so všeobecným neziskovým zdravotníckym systémom v Kanade, Spojenom kráľovstve, Francúzsku a na Kube.

Kategória:Filmy USA
Kategória:Filmy z 2007
Kategória:Filmy režírované Michaelom Mooreom
Kategória:Filmy podľa názvu
Tachyglossus

**Tachyglossus**, po slovensky **[[ježura]]**, je rod z čeľade ježurovité. Jeho jediným zástupcom je **ježura krátkonosá** (iné názvy: **ježura austrálska**, **ježura krátkonohá**, **ježura pichľavá**; lat. *Tachyglossus aculeatus*, *Tachyglossus setosus*, *Echidna aculeata*, *Myrmecophaga aculeata*).

Telo ježury krátkonosej je pokryté srsťou, cez ktorú prečnievajú pichliače. Ježura má charakteristicky pretiahnutý pysk a jazyk, ktorý je špecializovaný na lov termitov a mravcov. Tak ako ďalšie živočíchy z taxónu vtákozobcov (*Monotremata*), sú ježury krátkonosé cicavcami, ktoré kladú vajcia. 

Areálom rozšírenia tejto ježury je celý kontinent Austrálie, Tasmánia a Nová Guinea.

## Referencie

## Iné projekty

Kategória:Kloakovce
Had (symbol)

**Had** bol v starovekej mytológii kultovná materializácia božstiev či démonických síl, posvätné zviera uctievane v rôznych súvislostiach, náboženský symbol s veľa významami a podobne.

V hadovi sa jedinečným spôsobom prelínajú protichodné symbolické významy života a smrti. Svoju úlohu tu hrá fakt, že had sa pohybuje bez nôh, liahne sa z vajíčok ako vták a je schopný usmrtiť jedovatým uhryznutím. Zrejme na základe svojho skrytého spôsobu života v podzemných dierach, ale aj pre svoje zdanlivé omladnutie po zvlečení kože bol had v mnohých archaických kultúrach symbolom podsvetia a ríše mŕtvych. Azda neexistuje kultúra, v ktorej by had nehral istú symbolickú úlohu.

Kategória:Mytológia
Jorge Andrade

**Jorge Manuel Almeida Gomes de Andrade** známejší pod menom **Jorge Andrade** (* 9. apríl 1978, Lisabon, Portugalsko), je portugalský futbalista hrajúci za klub Juventus Turín a za Portugalské národné futbalové mužstvo.

Za Portugalsko debutoval v apríli 2001. Reprezentoval Portugalsko na Eure 2004 a na Majstrovstvách sveta 2002.

Kategória:Osobnosti z Lisabonu
Kategória:Portugalskí futbalisti
Kategória:Hráči Majstrovstiev sveta vo futbale 2002
Kategória:Hráči Juventus FC
Kategória:Hráči FC Porto
Kategória:Hráči C.F. Estrela da Amadora
Kategória:Hráči Deportivo La Coruña
Kategória:Hráči Majstrovstiev Európy vo futbale 2004
Bitka pri Pyramídach

[thumb|right|''Bitka pri Pyramídach'', [Francois-Louis-Joseph Watteau, 1798 – 1799.]]
**Bitka pri Pyramídach** alebo **prvá bitka s Mamelukmi** sa odohrala 20. júla 1798. Napoleon mal k dispozícii približne 10 000 mužov. Väčšina pešiakov, ktorých sústredil do takticky vytvorených štvorcov (carré). Vytvoril päť carré o sile približne 2 000 mužov, pričom tri carré boli mobilné a dve statické.

Proti Francúzom stálo približne 40 000 mameluckých vojakov (prevažne jazdcov). Viedol ich mamelucký emir Murad Bej a jeho brat Ibrahim Bej.

Murad na odporúčanie svojho brata sústredil svojich jazdcov na priamy útok proti francúzskym carré. Budúci prvý konzul pred týmto ťažením dobre študoval spôsob boja mameluckých vojsk. Jeho statické a mobilné carré sa vzájomne doplňovalo pri streľbe a nabíjaní muškiet a pri podpore delostrelectva, ktoré Napoleon umiestnil na neďalekú vyvýšeninu, pôsobila francúzska streľba ako dážď. Mamelucký jazdci prichádzali do tesnej blízkosti carré, kde boli kosení po stovkách. Jazdecké oddiely sa vracali späť do tyla mameluckého vojsk, kde ich k novým útokom formoval a vysielal Ibrahim Bej. Ten ani nespozoroval, že z juhu sa k tylu nepriateľa blíži jazdecká divízia generála Desaixa.

Víťazstvo napoleonských vojsk bolo úplné. Dokonca, tak zdrvujúce, že Napoleon mohol slávnostne vstúpiť do Káhiry a Murad Bej už nikdy nebol schopný postaviť proti Napoleonovi, takú armádu, ktorá by mu mohla konkurovať. Uchýlil sa len k drobným vojenským akciám a napádaniu osamotených francúzskych jednotiek.

Napoleonove straty v tejto bitke boli asi 40 mŕtvych a 300 ranených. Mameluci Murada Beja počítali 20 000 mŕtvych a 10 000 ranených. 
Niekoľko dní po tomto víťazstve rozstrieľal francúzske republikánske loďstvo admirál Horatio Nelson pri Abukíre.

## Zaujímavosť
V tejto bitke vyslovil Napoleon nezabudnuteľnú vetu "Oslov a učencov do stredu" (štvorca vojakov). Síce veta znie neúctivo (voči vedcom), ale snaha o strohé vyjadrenie, nutné počas vedenia bitky viedlo k nezabudnuteľnému vetnému spojeniu, ktoré pretrvá ešte asi dlho. Aj navzdory neúctivosti však táto veta znamenala úctu, a vyjadrenie nenahraditeľnosti, ako oslov, tak aj vedcov. Oslov ako zvierat potrebných pre transport zásob a učencov ako zdroja poznania.

## Iné projekty

Pyramídy
Kategória:Bitky v 1798
Humbert de Silva Candida

**Humbert de Silva Candida** (* medzi 1010 a 1015 – † 5. máj 1061, Rím) bol francúzsky kardinál.

## Životopis
Pochádzal z Burgundska. Už ako päťročného ho rodičia poslali do benediktínskeho kláštora v Moyenmoutier. V roku 1049 prišiel do Ríma, kde pôsobil ako poradca pápeža Leva IX. a spolu s ním bojoval proti simónii a laickej investitúre. Bol zástancom clunyjského reformného hnutia za upevnenie cirkvi a pápežskej moci, ktorého iniciátorom bol benediktínsky kláštor v Cluny. V roku 1050 sa stal arcibiskupom Sicílie a rok nato biskupom zo Silva Candida a zároveň kardinálom. Roku 1054 ho pápež vymenoval na čelo legátov a spolu s Fridrichom Lotrinským a arcibiskupom Petrom z Amalfi poslal do Konštantínopolu. Tam hrubým spôsobom exkomunikoval patriarchu Michala Kerullaria a jeho stúpencov, hoci v tom čase už bol Lev IX. mŕtvy a Humbert teda prestal byť právoplatným legátom rímskeho pápeža. Synoda v Konštantínopole mu exkomunikáciu opätovala, čím bola tzv. východná schizma spečatená. Keď sa Humbert a jeho spoločníci vrátili späť do Ríma,  čakal ich už nový pápež Viktor II. Humbert potom vstúpil do služby nového pápeža. V roku 1057 mohol zabrániť zvrhnutiu abbého Petra z Monte Cassino. Po smrti Viktora II. v roku 1057 bol hneď navrhnutý kardinálom Fridrichom za jeho nástupcu. Fridrich však bol sám vymenovaný za pápeža a prijal meno Štefan IX. 

Humbert obsadil miesto knihovníka v Sanctae Romanae et Apostolicae Sedis. Zostal v Ríme aj potom, ako Henrich III. vymenoval Gregora VI. za pápeža. Ešte počas pôsobenia Štefana vznikli v roku 1058 jeho tri knihy proti Simonistom, v ktorých sa obracia priamo proti spisu *Liber gratissimus* od Petra Damianiho, ktorý z teologického hľadiska vyhlásil simonistické svätenie za platné. "3 adversus simoniacos " sú plne preniknuté duchom reformného hnutia a patria k teoretickým podkladom odlúčenia neskorších gregoriánskych strán počas boja o investitúru.

Zaujímavé je, že názory na Humberta z hľadiska Západu a Východu sa až tak nelíšia. Pravoslávni o ňom síce tvrdia, že to bol človek energický, rozhodný, pyšný, násilnícky a všetkého schopný, ale ani rímskokatolícki historici sa o ňom nevyjadrujú pochvalne a jeho prehnane sebavedomé a rázne vystupovanie v Carihrade odsudzujú.

## Referencie


## Pozri aj
* Východná schizma

Kategória:Narodenia v 11. storočí
Kategória:Úmrtia v 1061
Kategória:Francúzski kardináli
Nástenkár

::*Nástenkár môže byť aj hoblík na rozširovanie žliabkov, pozri [[nástenkár (hoblík)]].*
**Nástenkár** je osoba majúca na starosti aktualizáciu násteniek.

V organizáciách, dobrovoľných združeniach, školách či verejných budovách lepí, pripína, pripevňuje magnetkami informačné dokumenty, letáky, plagáty, dekoratívne a tematické ozdoby, na nemu zverené nástenky.

Kategória:Povolania
Výkon (mechanický)

**Výkon** je fyzikálna veličina, ktorá udáva množstvo vykonanej práce za určitý čas. Používa sa hlavne pri porovnávaní viacerých strojov alebo spôsobov. Označujeme ho *P* a základnou jednotkou výkonu podľa sústavy SI je 1 watt. Ďalšími jednotkami (zastaranými) sú napríklad 1 k (kôň; 1k = 735,5 W) a potom odvodené jednotky ako napríklad kW - kilowatt. 

Výkon je priamoúmerný práci, čiže čím väčšia práca, tým väčší výkon. Je nepriamo úmerný času, teda čím väčšia doba, tým menší výkon. Z toho vyplýva, že výkon od času a práce závisí.

Výkon sa dá vypočítať ako P = \frac{W}{t} , pričom W je práca v jouloch a t je čas v sekundách. Fyzikálne korektný výpočet okamžitého výkonu je P = \frac{dW}{dt}, čiže ako zmena energie za čas, kde W nemusí byť len konaná práca, ale celková energia systému a \frac{d}{dt} je prvá časová derivácia.

## Pozri aj
* Meranie výkonu spaľovacích motorov
* Merný objemový výkon
* Watt

Kategória:Fyzikálne veličiny
Kategória:Dynamika
Kategória:Energia
Bebop

**Bebop** je jazzový smer, ktorý vznikol v 40tych rokoch 20. storočia. Po predchádzajúcej melodickej swingovej ére prináša bebop výrazný kontrast. Oproti veľkým tanečným swingovým orchestrom, aké viedli Benny Goodman alebo Glenn Miller, vracia sa bebop k menším kapelovým zoskupeniam. Bebop prichádza s rýchlymi, až veľmi rýchlymi tempami, asymetrickým frázovaním, zložitou harmóniou a spletitými melodickými linkami. Ťažisko je v improvizácii, ktorá niekedy citovala úryvky hlavnej témy, no zväčša sa odvíjala úplne slobodne. Pre uši poslucháča zvyknutého na swing vyznieval bebop nervózne až drásajúco, každopádne si rýchlo našiel širokú škálu priaznivcov. 

Forma bebopových kompozícií bola uvoľnenejšia v porovnaní s bigbandovými úpravami swingových orchestrov. V zásade však platilo, že sa na začiatku predstavila hlavná téma hraná v unisone, nasledovali improvizácie a skladbu ukončila opäť hlavná téma.

Po harmonickej stránke predstavuje bebop druh jazzovej revolúcie. Prináša alterované akordy a akordické substitúcie (užitie iného akordu pre zvýšenie napätia), rýchle sledy harmonických postupov, použitie bebopových, celotónových, alterovaných a zmenšených stupníc. Vďaka týmto prostriedkom vyznieva bebop harmonicky pestrejšie a bohatšie, takisto však prináša vysokú technickú náročnosť. 

Medzi hlavných predstaviteľov bebopu patrí saxofonista Charlie Parker, trubkár Dizzy Gillespie a klavirista Thelonius Monk.

Kategória:Džez
Funkčná skupina

V organickej chémii je **funkčná skupina** špecifická skupina atómov v molekule zodpovedajúca za charakteristické chemické reakcie takýchto molekúl. Rovnaká funkčná skupina sa podrobuje rovnakým alebo podobným chemickým reakciám nezávisle od veľkosti molekuly, ktorej je súčasťou.

Kombináciou názvov funkčných skupín s názvami rodičovských alkánov tvorí silnú systematickú nomenklatúru na pomenovanie organických zlúčenín.

Nevodíkové atómy funkčných skupín sú vždy viazané spolu alebo so zvyškom molekuly kovalentnou väzbou. Keď je skupina atómov viazaná so zvyškom molekuly predovšetkým iónovými silami, správnejšie pomenovanie pre ňu je polyatomický ión alebo komplexný ión. Nezávisle od väzby však všetkým takýmto skupinám hovoríme radikály.

Prvý uhlíkový atóm po uhlíku, na ktorom je pripojená funkčná skupina, sa nazýva alfa uhlík.

Funkčné skupiny sú pripojené k uhlíkovej kostre organických molekúl. Určujú charakteristiku a chemickú reaktivitu molekúl. Funkčné skupiny sú ďaleko menej stabilné ako uhlíková kostra a je veľmi pravdepodobné, že sa zúčastnia v chemickej reakcii.

## Prehľad častých funkčných skupín
Nasledujúce tabuľky sú prehľadom často sa vyskytujúcich funkčných skupín. Vo vzorcoch symboly R a R' zvyčajne označujú vodíky alebo uhľovodíkové bočné reťazce ľubovoľnej dĺžky, i keď niekedy môžu označovať ľubovoľnú skupinu atómov.

### Uhľovodíkové funkčné skupiny

Funkčné skupiny, ktoré sa líšia počtom a rádom π väzieb poskytujú iné chemické vlastnosti. Každá funkčná skupina uvedená nižšie obsahuje väzby vodíka s uhlíkom, ale líši sa v reaktivite.

### Skupiny obsahujúce halogény
Halogénalkány predstavujú triedu molekúl definovanú uhlíkovo-halogénovou väzbou. Táto väzba môže byť relatívne slabá (v prípade jódoalkánov), ale i celkom stabilná (ako v prípade fluóroalkánov). Vo všeobecnosti s výnimkou fluorovaných zlúčenín sa halogénalkány ochotne podrobujú nukleofilným substitúciam alebo eliminačným reakciám. Substitúcia na uhlíku, kyslosť priľahlého protónu, rozpúšťacie podmienky a pod. môžu všetky ovplyvniť výsledok reakcie.
Kolenchým

**Kolenchým** je rastlinné pletivo zložené z pretiahnutých živých buniek so zašpicatenými alebo zrezanými koncami. Vďaka jeho pevnosti a pružnosti je jeho hlavná funkcia spevňovacia. Popri tom môže vykonávať aj asimilačnú funkciu, obsahuje chloroplasty. Jeho charakteristickým znakom sú nerovnomerne zhrubnuté bunkové steny.

Kolenchým vzniká v rastline veľmi skoro v mladých steblách a listoch. Jeho bunkové steny obsahujú veľa pektínov a hemicelulózy. Nikdy v nich neprebieha lignifikácia, čiže nedrevnatejú. Svoju mechanickú funkciu môžu bunky kolenchýmu vykonávať len vtedy, keď majú dostatočný turgor. 

Rozoznávame niekoľko druhov kolenchýmu, ktoré sa od seba líšia spôsobom hrubnutia bunkových stien, tvarom buniek a vzájomným spojením buniek:
* **rohový kolenchým** - jeho bunkové steny sú zhrubnuté v rohoch
* **doštičkovitý kolenchým** - zhrubnuté sú len jeho vonkajšie a vnútorné bunkové steny, stredné zostávajú nezhrubnuté
* **medzerovitý kolenchým** - medzi splývajúcimi zhrubnutými úsekmi susedných stien sa nachádzajú medzibunkové priestory - interceluláry. Tetno typ kolenchýmu plní okrem mechanickej aj prevetrávaciu funkciu.

Kategória:Rastlinné pletivá
Anorganická zlúčenina

**Anorganická zlúčenina** označuje zlučeninu minerálneho, nebiologického, pôvodu. Komplementárne, na väčšinu organických zlúčenín sa nazerá ako na zlúčeniny biologického pôvodu. Počas minulého storočia toto delenie na anorganické a organické zlúčeniny strácalo na význame, primárne z dôvodu, že medzi nimi nie je žiaden fundamentálny chemický ani fyzikálny rozdiel a tak či tak väčšina známych zlúčenín je syntetických a nie prírodnej povahy. Navyše väčšina zlúčenín skúmaných v rámci modernej anorganickej chémie obsahuje organické ligandy. Poddisciplíny ako organometalická chémia a bioanorganická chémia sa explicitne zameriavajú na priestor medzi biochémiou, organickou a anorganickou chémiou. 

Anorganické zlúčeniny sa formálne definujú ako zlúčeniny, ktoré nie sú organické. Organické zlúčeniny sú zlúčeniny uhlíka, aj keď niektoré jeho zlúčeniny sa tradične považujú za anorganické (pozri článok Organická zlúčenina). V súvislosti s anorganickou chémiou a živými systémami je hodné poznamenať, že väčšina druhov v prírode nie sú zlúčeniny ako také, ale ióny. Sodíkové, chloridové a fosforečné ióny sú esenciálne pre život, podobne ako aj niektoré anorganické molekuly ako napríklad kyselina uhličitá, dusík, oxid uhličitý, voda a kyslík. Okrem týchto jednoduchých iónov a molekúl takmer všetky druhy pokryté bioanorganickou chémiou obsahujú aj uhlík a dajú sa považovať za organické alebo organometalické.
Arén

[thumb|right|110px|Štruktúrny vzorec [benzénu - najjednoduchšieho arénu.]]

**Arén** (alebo staršie **aromatický uhľovodík**) je uhľovodík, ktorého molekulárna štruktúra obsahuje jednu alebo viac planárnych skupín šiestich uhlíkových atómov spojených delokalizovanými elektrónmi.

## Vlastnosti
Prídavné meno *„aromatický“* im bolo dané pred tým, ako bol odhalený fyzikálny mechanizmus, ktorý ich odlišoval, a je odvodený zo skutočnosti, že väčšina z nich má silnú vôňu a bola prvýkrát extrahovaná zo silne aromatických prírodných zdrojov. Konfigurácia šiestich uhlíkových atómov v aromatických zlúčeninách sa označuje ako benzénové jadro, pomenované podľa najjednoduchšieho arénu, benzénu. Arény môžu byť *monocyklické* alebo *polycyklické*.
## Typy zlúčenín
Niektoré zlúčeniny nezaložené na benzéne dodržiavajúce Hückelovo pravidlo, ktoré sa nazývajú **heteroarény**, sú tiež aromatické zlúčeniny. V týchto zlúčeninách je aspoň jeden uhlíkový atóm nahradený heteroatómami kyslíka, dusíka alebo síry. Príkladmi nebenzénových zlúčenín s aromatickými vlastnosťami sú furány, heterocyklické zlúčeniny s päťčlennými kruhmi obsahujúcimi kyslík, a pyridín, heterocyklická zlúčenina so šesťčlenným kruhom obsahujúcim jeden dusíkový atóm. Benzénové jadro sa podľa nových pravidiel kreslí ako dvojitá väzba na každú druhú stranu šesťuhoľníka.
## Vznik a príprava
Pripravujú sa väčšinou frakčnou destiláciou z uhoľného dechtu, ale aj reakciami iných uhľovodíkov.

## Referencie
Haley Bennettová

**Haley Bennettová** (* 7. január 1988, Naples, Florida, USA) je americká speváčka a herečka.

Narodila sa a vyrástla v meste Naples na Floride. Strednú školu začala na Stow-Munroe Falls High School v štáte Ohio, neskôr študovala hudbu a herectvo počas štúdia na Barron Collier High School. Neskôr sa s matkou presťahovala do Los Angeles v Kalifornii na pokračovanie jej kariéry v lete 
počas jej posledného roka na škole. 

Jej prvá filmová úloha bola vo filme Music and Lyrics z roku 2007 ako speváčka Cora Corman spolu s Hughom Grantom a Drew Barrymore. Naspievala niekoľko piesní v tomto filme. Jej pieseň "Invincible" bolo možné počuť iba pri záverečných titulkoch a trvá iba minútu a pol.

Podpísala zmluvu s Warner Brothers Pictures na natočenie 3 filmov a natočila druhý film "College". Bude hrať aj vo filme "She Lived" v úlohe dieťaťa, ktoré bude chcieť zavraždiť vlastná matka.

V roku 2007 podpísala zmluvu s 550 Music/NuSound Records (časť Epic Records) a začala pracovať na svojom prvom albume pod taktovkou speváka a textára menom Shaley Scott.

## Iné projekty

## Externé odkazy
* Oficiálna stránka 

Kategória:Filmové herečky USA
Kategória:Televízne herečky USA
Kategória:Speváčky USA
Kategória:Osobnosti z Floridy
Armatúra (potrubie)

**Armatúra** je v súvislosti s potrubiami (aj plynovými či parnými) súbor potrubných dielov na rozdvojenie či zmenu smeru prúdu a na riadenie prietoku tekutiny. Sú to najmä tvarovky, spojky, príruby, odbočky, rozdeľovače, kompenzátory, ventily a pod.
Rás al-Chajmá (emirát)

náhľad|Vlajka emriátu Rás al-Chajmá

**Rás al-Chajmá** (slovenský normovaný názov) alebo **Ra’s al-Chajma** ( – *Ra’s al-Chajma*, doslovne „hlava stanu“) je jeden z emirátov štátu Spojené arabské emiráty.

Je to najsevernejší emirát, leží najbližšie k Hormuzskému prieplavu. Má bohatú námornú históriu.

Emirát zaberá 2,2 % z rozlohy SAE a má približne 400 000 obyvateľov (odhad 2023). Na severe hraničí so Sultanátom Omán. Z časti je hornatý a zvyšok je svetlý piesok. Príjmy má predovšetkým z poľnohospodárstva a chovu hydiny, zásobuje aj ostatné emiráty. Na území sa nachádza aj cementáreň a je tu aj najväčšia výrobňa keramických obkladačiek. V horách sa ťaží mramor. V emiráte prší častejšie ako v iných oblastiach, sú tu významné pramene pitnej vody, ktorou zásobujú aj ostatné emiráty.

## Referencie

Kategória:Spojené arabské emiráty
Armatúra

**Armatúra** môže byť:
* v potrubnej technike: súbor potrubných dielov na rozdvojenie či zmenu smeru prúdu a na riadenie prietoku tekutiny, pozri armatúra (potrubie)
* v regulačnej technike: súbor meracích, ukazovacích, počítacích a kontrolných prístrojov a spínačov na obsluhu a kontrolu technického a vedeckého procesu a podobne, pozri armatúra (regulačná technika)
* v stavebníctve: (najmä oceľová) výstuž železobetónových dielcov a konštrukcií, pozri armatúra (výstuž)
* v architektúre: architektonicky vyjadrené spevnenie exponovaných častí budovy, zvyčajne kamennými kvádrami, pozri armatúra (architektúra)
*v elektrotechnike: kotva (elektrického stroja)
Rás al-Chajmá

**Rás al-Chajmá** (slovenský normovaný názov) alebo **Ra’s al-Chajma** (, doslovne *hlava stanu*):
* emirát v Spojených Arabských Emirátoch, pozri Rás al-Chajmá (emirát)
* jeho hlavné mesto, pozri Rás al-Chajmá (mesto)
Rás al-Chajmá (mesto)

**Rás al-Chajmá** (slovenský normovaný názov) alebo **Ra’s al-Chajma** (, doslovne *hlava stanu*) je hlavné mesto rovnomenného emirátu v Spojených arabských emirátoch.

Je veľmi roztiahnuté, miestni obyvatelia ho delia na starú a novú časť. Tak ako aj v iných mestách je tu múzeum, ktoré je umiestnené v malej pevnosti so záhradou. Okrem obvyklých expozícií sú tu zbierky mušlí, minerálov a hornín. Je možné tu vidieť aj nádherné strieborné šperky, ktoré nosili v minulosti beduínske ženy.

Kategória:Mestá v Spojených arabských emirátoch
Ján Gavura

**Ján Gavura** (* 30. december 1975, Poprad) je slovenský básnik, prekladateľ a literárny kritik. 

## Životopis
Narodil sa v Poprade. V rokoch 1994 – 1999 študoval slovenčinu a angličtinu na Filozofickej fakulte Prešovskej univerzity v Prešove a v rokoch 1999 – 2004 katolícku teológiu na Teologickom inštitúte v Spišskej Kapitule. Od roku 1999 do roku 2001 bol interným doktorandom na Katedre slovenského jazyka a literatúry Filozofickej fakulty Prešovskej univerzity v Prešove, kde od roku 2001 pôsobí ako odborný asistent. Vyučuje predmety týkajúce sa slovenskej a svetovej literatúry dvadsiateho storočia, verzológiu a poetiku básnického textu.

## Poézia
* *[[Pálenie včiel]]* – zbierka (Tichá voda, Košice, 2001)
* *[[Každým ránom si]]* (Modrý Peter, Levoča, 2006)
* *[[Besa]]* (Modrý Peter, Levoča, 2012)
* *[[Kráľ hlad]]* (Skalná ruža, Kordíky, 2017)

## Referencie

## Externé odkazy
* osobná stránka Ján Gavuru 

Kategória:Osobnosti z Popradu
Kategória:Slovenskí spisovatelia
Kategória:Laureáti Ceny Ivana Kraska
Nástenka (doska)

[thumb|''Obrázok násteniek na chodbe v [Massachusetts Institute of Technology|MIT.*]]
[[Súbor:Bulletinboard5.jpg|thumb|Korkový povrch nástenky.]]
*'Nástenka** alebo (ak slúži na oznamy a vyhlášky a je veľká aj) **výveska** alebo (najmä ak obsahuje miestne správy, aktuality) **nástenné noviny''' je nástenná doska, na ktorú ľudia vyvesujú (oficiálne aj neoficiálne) oznámenia, vyhlášky, aktuálne správy, inzeráty, prezentácie činnosti pracovných tímov, propagačné materiály a podobne.

Nástenky sa vyrábajú z materiálov na ktorých sa oznamy a prezentácie ľahko upevňujú (korok, magnetická kovová tabuľa...).

Nástenky sa vyskytujú na univerzitách, vo verejných vstupných miestnostiach, na chodbách, na pracoviskách závodov či v kanceláriách, alebo aj v športových kluboch. 

V niektorých prípadoch (hlavne na školách či v pracovných tímoch) sa o aktualizáciu obsahu násteniek stará poverená osoba, ktorú nazývame nástenkár.

## Iné projekty

Kategória:Komunikácia
Pforzheim

**Pforzheim** je mesto v spolkovej krajine Bádensko-Württembersko na juhozápade Nemecka. 

## Poloha
Mesto s takmer 119 000 obyvateľmi je bránou k pohoriu Schwarzwald. Pforzheim má rozlohu 98 km² a je situované medzi mestami Stuttgart a Karlsruhe v sútoku troch riek (Enz, Nagold a Würm). Pforzheim je mesto bez okresu, ale zároveň je aj správnym centrom krajinského okresu Enz.

## Dejiny
Počas druhej svetovej vojny bol Pforzheim bombardovaný viackrát. Najväčší a jeden z najviac zničujúcich nájazdov delostreleckej paľby druhej svetovej vojny, bol uskutočnený Kráľovským letectvom (RAF) večer 23. februára 1945. Počas náletu vtedy prišla o život asi jedna štvrtina obyvateľstva, cez 17 000 ľudí, a asi 83 % mestských stavieb bolo zničených. Mesto bolo považované Spojencami, za dôležité pri produkovaní kontrolných prístrojov pre použitie v nemeckom vojnovom úsilí a bolo dopravným uzlom pre pohyb nemeckých vojenských jednotiek.

Po vojne bola suť zo zničeného mesta naložená na veľkú kopu na predmestí, ako bolo urobené aj v ďalších mestách ako Stuttgart a Mníchov. Na hore sutí nad mestom bol postavený pomník nazývaný *Wallberg*, ktorý je dnes už dávno pokrytý zemou a rastlinstvom. Nasledujúcich dvadsať rokov po skončený vojny bol Pforzheim postupne prestavaný na moderné mesto.

## Známi rodáci
* Heinrich Otto Wieland (* 1877 – † 1957), chemik, nositeľ Nobelovej ceny 

## Partnerské mestá
*  Częstochowa, Poľsko), 2007
*  Guernica, Baskicko, Španielsko, 1989
*  Rábsko-mošonsko-šopronská župa, Maďarsko, 2007
*  Irkutsk, Rusko, 2007
*  Nevşehir, Turecko, 2007
*  Osijek, Chorvátsko, 1994
*  Saint-Maur-des-Fossés, Francúzsko, 1989
*  Vicenza, Taliansko, 1991

## Iné projekty

Kategória:Mestá v Bádensku-Württembersku
Cínový mor

**Cínový mor** je názov autokatalytickej modifikačnej premeny cínu pri teplote pod 13,2 °C z tetragonálnej priestorovo centrovanej štruktúry na kubickú štruktúru, podobnú diamantu (*„sivý cín“*). Na premenu je však potrebné veľké prechladenie pod uvedenú teplotu.

Sivý cín sa vyskytuje len v podobe prášku, preto sa cínové predmety, dlhodobo uskladnené pri nízkych teplotách, postupne rozpadajú. Vzniknuté kryštály kubickej modifikácie pôsobia ako kryštalizačné zárodky a urýchľujú rozpad.

## Ochrana
Prísadou 0,1 % bizmutu sa dá táto nežiaduca premena úplne potlačiť.

## Referencie
* Gažo J., a kol.: *Všeobecná a anorganická chémia*, 1981, 3. vyd., Alfa, Bratislava, 808 s.
*

Kategória:Cín
Etemenanki

**Etemenanki** alebo **E-temen-anki** (po sumersky , É.TEMEN.AN.KI = "základný kameň nebies a zeme") bol hlavný zikkurat v meste Babylon. Možno je identický s biblickou Babylonskou vežou. Jeho existencia je písomne doložená od začiatku 7. storočia pred Kr. 

Na jeho vrchole sa nachádzal chrám zasvätený Mardukovi a jeho žene Sarpanitum a astronomická pozorovateľňa. Podstava mala štvorcový tvar so stranou približne 91 m (tvrdia to staroveké opisy a vykopávky to potvrdili). Skladal sa zo 7 poschodí rôznej výšky (horné boli najnižšie) a celková výška bola približne 91 m. Budovaný bola z pálených a nepálených tehál spájaných asfaltom. 

Archeologické vykopávky z roku 1913 odkryli v podstate len základy, ktoré potvrdili podrobné zachované staroveké opisy stavby. Preto sa pri opise stavby treba spoliehať na písomné pramene.  O najstarších dejinách stavby nie je známe nič. Je možné (ale nedoložené), že stála už vyše 1000 rokov pred prvou písomnou zmienkou o nej. Patrí síce k najstaršiemu svätému okrsku mesta, stojí však trocha bokom od centrálnej Svätej brány, preto zrejme na druhej strane získala na dôležitosti až neskôr ako táto brána.  

Prvá písomná zmienka pochádza z roku 689 pred Kr., keď bol zikkurat cielene zničený. V rokoch 681 - 668 pred Kr. ho znova postavili. Neskôr bol zas poškodený a o jeho rekonštrukciu sa zaslúžili Nabopolasar a Nebukadnesar II.. Okolo roku 478 pred Kr. dal Xerxes I. odstrániť sochu Marduka a možno zničil aj chrám. Za Alexandra Veľkého už bol zikkurat každopádne úplnou zrúcaninou, ktorú dali odstrániť, aby mohli postaviť novú budovu. Práce nedokončili pre Alexandrovu smrť, ale zo zikkuratu už ostali len spodné časti. Skazu dokončili v stredoveku Arabi, ktorí poodnášali mnohé tehly. V 19. storočí boli základy stavby náhodou znova objavené. Začiatkom 20. storočia (1913) sa konali vykopávky. Základy možno vidieť dodnes .

## Referencie

## Zdroje
*Babylon, §135 in: Reallexikon der Assyriologie - Erster Band; Walter de Gruyter, 1993
*Livius.org: Etemenanki 

Kategória:Zikkuraty
Kategória:Babylon
Slovenské Hnutie Obrody

**Slovenské Hnutie Obrody** (**SHO**)  je slovenské nacionálne orientované občianske združenie a politické hnutie. Vzniklo v roku 2004. Predsedom občianskeho združenia je od roku 2006 Róbert Švec. Hnutie neskrýva sympatie k fašistickému vojnovému Slovenskému štátu; je orientované euroskepticky a požaduje odchod Slovenska z euroatlantických štruktúr. V máji 2019 bola založená politická strana s rovnakým názvom, ktorej predsedom je rovnako Róbert Švec. Tri hlavné piliere združenia sú aktivizmus, vlastenectvo a slovanstvo.

## Ciele a politiky
SHO je občianske združenie a politické hnutie, ktoré sa snaží prebúdzať a prehlbovať národné povedomie a vlastenectvo Slovákov. Združuje Slovákov, bez ohľadu na pohlavie, rasu, náboženské presvedčenie, sociálne postavenie a národnosť, ktorí súhlasia s programom a stanovami združenia. Programovo nadväzuje na prácu a odkaz Ľudovíta Štúra. 

Medzi programové ciele patria:
* upevňovanie vlastenectva Slovákov v zjednotenej Európe 
* prehlbovať vzťah Slovákov k slovenskej štátnosti 
* ochrana morálnych a duchovných hodnôt 
* zachovanie prírodných a kultúrnych hodnôt 
* získavanie poznatkov o slovenskej histórii a Slovensku 
* ochrana prírody a podpora ekologických projektov

SHO nepodporuje manželstvá rovnakého pohlavia. Podporuje vystúpenie Slovenska z Európskej únie.

## Činnosť
SHO sa venuje projektom:
# vydávanie novín *Právo Národa* (od roku 2001). Obsah novín tvoria rôzne komentáre na aktuálne spoločenské a politické udalosti.
# projekt *Nebuď sviňa* (od roku 2009) - environmentálna iniciatíva usilujúca sa o prehlbovanie povedomia Slovákov o ekológii a participácii na ochrane životného prostredia.
# projekt *Staráme sa* (od roku 2011) - sociálny projekt poskytujúci adresnú materiálnu a poradenskú pomoc rodinám v núdzi v pravidelných intervaloch. Cieľom je podľa SHO budovanie spolupatričnosti v slovenskej spoločnosti v duchu hesla *Slováci Slovákom!*.

## Kontroverzie

* Strana SHO považuje prezidenta prvej Slovenskej republiky, Jozefa Tisa, za najlepšieho prezidenta, ktorého Slovensko malo. Počas jeho vlády bolo transportovaných vyše 57-tisíc slovenských Židov. Jozef Tiso bol odsúdený okrem iného za kolaborantstvo  s nacistickým Nemeckom.
* Správcovia stránok SHO sa na svojich komunikačných kanáloch správajú obzvlášť represívne a majú zavedenú silnú cenzúru. Aj konštruktívna kritika namiesto diskusie vyústi k vymazaniu komentáru a zvyčajne aj k zabanovaniu komentujúceho.

## Referencie

## Externé odkazy
* 
* 

Kategória:Občianske združenia na Slovensku
Slovenské Hnutie Obrody
Sveti Ivan

thumb|Ostrov svätého Ivana.
**Sveti Ivan** (bulharským písmom:*Свети Иван*; doslova "Svätý Ivan") je najväčší ostrov Bulharska v jeho teritoriálnych vodách Čierneho mora s rozlohou . Nachádza sa  od od najsevernejšieho bodu polostrova Stolec v Sozopolskom zálive. Najvyššie pohoria na ostrove siahajú do výšky . Na ostrove sa nachádza maják, ktorý moreplavcom slúži na orientáciu, aby sa ľahšie dostali k Burgasu.

Spolu s ostrovom Sveti Petăr žije na ostrove asi 70 druhov vtákov. Hniezdi tu najväčšia kolóna čajok. V roku 1993 ostrov vyhlásili za chránené územie, aby tak zabránili úbytku pôvodnej fauny zapísanej v červenom zozname Bulharskej republiky.

## Dejiny
V 7. storočí pred Kr. ostrov osídlili Tráci a postavili si tu chrám. Súčasťou tohto chrámu bola  vysoká socha boha Apolóna, ktorému chrám zasvätili.

Na prelome 5.6. storočia na ostrove postavili Chrám svätej Bohorodičky, ktorý bol pravdepodobne spojený s veľkým kláštorným komplexom svätého Jána (Ján je bulharská verzia mena Ivan) postaveným v 10. storočí. Rekonštrukcie sa dočkal v roku 1263, kedy na ostrove postavili Katedrálu svätého Ivana (Jána) Krstiteľa. Dnes sa v kláštore nachádza knižnica. Ešte v tom období kláštor vyhlásili za rezidenciu bulharských kniežat. Podľa miestnych obyvateľov si tu cár Todor Svetoslavov v roku 1308 zobral byzantskú princeznú Teodoru za ženu a od toho času sa ostrov volal aj Cársky ostrov.

Kláštor v roku 1453 po páde Konštantínopolu ostal až do rokov 14671471 celkom zničený. Vojská Osmanskej ríše ho však v roku 1629 znova zrovnali zo zemou. Po nájazde Tatárov sa miestni mnísi presťahovali na ostrov Chalkidiki.

Na ostrove sa nachádzajú hrobky dvoch konštantínopolských patriarchov a podľa niektorých historikov sa do tejto oblasti situujú počiatky života Trákov, Grékov, Bulharov, Turkov a Rusov. V roku 1985 tu archeológovia našli vykopávky dvoch katolíckych chrámov, pozostatky knižnice a cárskej rezidencie. V juhozápadnej časti ostrova mali vojská Osmanskej ríše bojujúce v Rusko-tureckej vojne (18281829) vojenský tábor.

## Pozri aj
* Sveti Kirik
* Sveti Petăr
* Sveti Toma
* Sveta Anastasija
* Belene

Kategória:Ostrovy Bulharska
Very High Speed Digital Subscriber Line 2

**Very High Speed Digital Subscriber Line 2** (štandard ITU-T G.993.2) je DSL technológia na pripojenie na internet. Využíva šírku pásma až do 30 MHz, čo zaisťuje veľmi vysokú prenosovú rýchlosť až 100 Mbit/s súčasne v oboch smeroch (download aj upload). Táto maximálna prenosová rýchlosť je dosiahnuteľná pri dĺžke vedenia maximálne do 500 metrov (1 600 stôp). Rýchlosť 50 Mbit/s je možné dosiahnuť pri dĺžke vedenia do 1 kilometra (3 300 stôp). S dlhším vedením sa znižuje prenosová rýchlosť.

## Profily

Kategória:Digital Subscriber Line
Sveti Petăr

[thumb|300px|right|Ostrovy [Sveti Ivan (vľavo) a Sveti Petăr (vpravo).]]

**Sveti Petăr** (bulharským písmom: *Свети Петър*; doslova: *Svätý Peter*), prezývaný **Ostrovăt na pticite** (bulharským písmom: *Островът на птиците*; doslova *Vtáčí ostrov*) je najmenší ostrov v bulharských vodách Čierneho mora s rozlohou takmer . Vrcholy pahorkov siahajú do výšky 9 metrov. Na ostrove sa nachádzajú typické biele skaly, ktoré sú pre tento ostrov charakteristické.

Predpokladá sa, že pohybom litosferických dosiek sa ostrov oddelil od susedného ostrova Sveti Ivan. Do druhej polovice 19. storočia sa totiž nespomína v písomných záznamoch. Na ostrove boli nájdené vykopávky menších pravoslávnych chrámov a antická keramika.

## Pozri aj
* Sveti Kirik
* Sveti Ivan
* Sveta Anastasija
* Svätý Tomáš
* Belene

## Externé odkazy
* Satelitná snímka ostrovov Svätý Peter a Svätý Ivan

Kategória:Ostrovy Bulharska
Very High Speed Digital Subscriber Line

**VDSL** alebo **VHDSL** (Very High Speed DSL) je DSL technológia poskytujúca rýchlejší dátový prenos cez jeden kábel krútenej dvojlinky medeného vedenia. VDSL dovoľuje komunikáciu cez staré telekomunikačné vedenie, čo zjednodušuje jeho nasadenie.

Technológia Infineon 10Base-S™ (Ethernet cez VDSL) dosahuje rýchlosti až 10 Mbit/s v oboch smeroch stávajúcim starším telekomunikačným vedením až do 1200 metrov.

Štandard VDSL používa teraz 7 rôznych frekvenčných rozsahov, ktoré dovoľujú úpravy rýchlostí medzi prichádzajúcim a odchádzajúcim signálom. Vďaka tomu VDSL môže používať rôznu rýchlosť v oboch smeroch podľa potrieb. Prvá generácia VDSL štandardu špecifikovala ako QAM (Quadrature Amplitude Modulation) tak aj DMT (Discrete Multi Tone Modulation). V roku 2006, ITU-T štandardizovala VDSL v norme G.993.2, ktorá špecifikuje len DMT pre VDSL2.

Tieto vysoké prenosové rýchlosti dokazujú, že VDSL je vhodné pre použitie s novými „high-end“ aplikáciami, ako je napríklad HDTV alebo IP telefón a zároveň samozrejme i prístup k internetu - všetko cez jedno pripojenie naraz.

## VDSL štandardy

Kategória:Digital Subscriber Line
Sveta Anastasija

**Sveta Anastasija** (bulharským písmom: *Света Анастасия*; doslova: *Svätá Anastázia*) je vulkanický ostrov v Burgasskom zálive v Čiernom mori s rozlohou , ktorý sa nachádza  juhovýchodne od Burgasu. Najvyššie pahorky dosahujú 12 metrov. Ako jediný z piatich ostrovov je obývaný.

V rokoch 19451990 sa ostrov volal **Bolševik** podľa politických väzňov (väčšinou účastníkov Septembrového povstania) uväznených v koncentračnom tábore (kláštore) na ostrove v roku 1924. O rok neskôr sa väzňom odtiaľ podarilo utiecť a ostrov po roku 1945 presláviť v mocenských kruhoch. V roku 1958 na ňom natáčal bulharský režisér Rangel Vălčanov film Na malom ostrove. V 60. rokoch 20. storočia zo starého kláštora komunisti urobili múzeum a hotel, ktorý dodnes funguje a je rajom turistov.

Ostrov vlastní pravoslávna cirkev, na jeho zveľadení však pracuje bulharský miestny podnikateľ. Nachádza sa tu maják, krčma, malý prístav a niekoľko menších ubytovacích zariadení pre turistov. Mal by sa však doriešiť problém dopravného spojenia, ktoré nie je v súčasnosti dostatočné dobre vyvinuté.

## Pozri aj
* Sveti Kirik
* Sveti Petăr
* Sveti Ivan
* Sveti Toma
* Belene

Kategória:Ostrovy Bulharska
Michael Philip Anderson

**Michael Philip Anderson** (* 25. december 1959, Plattsburgh, New York, USA – † 1. február 2003, nad Texasom) bol americký astronaut. Absolvoval dva lety do vesmíru: ako prvý letový špecialista na palube raketoplánu Endeavour STS-89 a ako tretí letový špecialista a zároveň palubný veliteľ na palube raketoplánu Columbia STS-107. Bol jedným zo siedmich astronautov, ktorí zahynuli na palube Columbie pri jej havárii počas pristávania.  

## Životopis
Narodil sa v Plattsburghu v štáte New York, ale za svoje rodné mesto považoval Spokane v štáte Washington. Navštevoval Cheney High School (ukončenie v roku 1977), potom University of Washington v odbore fyzika a astronómia a napokon Creighton University v odbore fyzika. Už počas štúdia na University of Washington nastúpil k armáde. Tam sa najskôr venoval komunikačným a informačným systémom, neskôr bol vybraný do pilotného výcviku. Začal lietať so strojom KC-135, slúžil tiež ako pilot-inštruktor. Na rôznych modeloch strojov KC-135 a T-38A mal v decembri 1994 nalietaných vyše 3000 hodín. V decembri 1994 úspešne prešiel konkurzom na astronauta. Hneď po skončení základného výcviku sa dostal do posádky misie STS-89, čo bol let raketoplánu Endeavour k ruskej vesmírnej stnaici Mir.

V roku 2000 bol Anderson vymenovaný do úlohy letového špecialistu a zároveň palubného veliteľa vedeckej misie STS-107. Bol zodpovedný za realizáciu vedeckých experimentov. O misii STS-107 povedal: "To, čo robíme, môže mať obrovský prínos pre každého, pre ľudstvo - a som veľmi rád, že sa na tom môžem podieľať." Misia STS-107 však skončila tragédiou, keď sa pri pristávaní kvôli poškodenej tepelnej ochrane krídla dostala do raketoplánu plazma a spôsobila jeho deštrukciu. Neprežil nikto zo sedemčlennej posádky. 12. februára NASA oznámila, že sa podarilo identifikovať telesné pozostatky všetkých siedmich astronautov. Michael Anderson bol pochovaný na Arlingtonskom národnom cintoríne vo Washingtone. Na jeho počesť bol jeho menom pomenovaný asteroid 51824 Mikeanderson; jeho meno tiež nesie jeden z vrcholov marťanského pohoria Columbia Hills.

Anderson bol ženatý. S manželkou Sandrou mal dve deti.

## Referencie

Kategória:Kozmonauti USA
Kategória:Obete kozmických katastrof
Kategória:Osobnosti zo štátu New York
Sveti Kirik

**Sveti Kirik** (bulharským písmom: *Свети Кирик*) alebo **Sveti Kirik i Julita**  je ostrov vo vodách Čierneho mora s rozlohou . Leží v Sozopolskom zálive asi  od Sozopolu. Tento ostrov je ako jediný spojený s pevninou mólom postaveným v roku 1927.

V minulosti ostrov dlhé roky slúžil ako vojenská základňa bulharskej armády. V roku 1925 tu postavili rybársku školu, ktorá mala rozvíjať činnosť rybárov v tejto oblasti. Škola tu zotrvala desať rokov. Ale učili sa v nej bulharskí vojaci pod zámienkou, že sa chcú stať rybármi.

V súčasnosti ostrov využíva Ministerstvo obrany Bulharskej republiky ako vojenský prístav. V roku 2007 Ministerstvo regionálneho rozvoja rozbehlo kampaň s cieľom rozšíriť na ostrove turistický ruch, aby krajina získala väčšie príjmy v tejto oblasti. To by však nevplývalo dobre na architektonicko-archeologickú unikátnosť tohto ostrova, ktorý je od roku 1965 vyhlásený za kultúrnu pamiatku mesta Sozopol.

## Pozri aj
* Svätý Peter
* Svätý Ivan
* Svätá Anastázia
* Svätý Tomáš
* Belene

Kategória:Ostrovy Bulharska
Sveti Toma

**Sveti Toma** (bulharským písmom *Свети Тома*; doslova *Svätý Tomáš*) alebo **Zmijski ostrov** (bulharským písmom *Змийски остров*; doslova *Hadí ostrov*) je jeden z piatich ostrovov v Čiernom mori, ktorý sa nachádza severne od ústia rieky Ropotamo. Jeho rozloha je . V minulosti na ostrove stála kaplnka svätého Tomáša, ktorá dala ostrovu pôvodný názov. Súčasný názov *Hadí ostrov* dali ostrovu sivé hady, ktoré vo veľkom počte tento ostrov obývajú. 

Na ostrove sa nachádza jediné miesto v Bulharsku, kde rastú divé kaktusy. V roku 1933 ich sem zasadil cár Boris III., ktorý ich sem doniesol z Botanickej záhrady v Bratislave. Najkrajší je ostrov v období júna, kedy kaktusy kvitnú a celý ostrov zahalia do žltej farby. Ich plodom sú jedovaté sivé slivky, ktoré pripomínajú vôňu jahôd.

Ostrov je súčasťou rezervácie Ropotamo, v ktorej sa nachádza asi 257 druhov vtákov – z toho 71 druhov je zapísaných v červenej knihe Bulharskej republiky. Vlastní ho bývalý bulharský cár Simeon II. a jeho sestra, tí však o neho zatiaľ neprejavili záujem, pretože je celý obrastený kaktusmi a hadmi. Bulharská vláda však chce do rozvoja ostrova zainvestovať a v budúcnosti postaviť na ňom hotely a zábavné centrá.

## Pozri aj
* Sveti Kirik
* Sveti Petăr
* Sveti Ivan
* Sveta Anastasija
* Belene

Kategória:Ostrovy Bulharska
Zvíjavcovité

**Zvíjavcovité** *(Aniliidae)* je čeľaď hadov. Žijú v južnej a v juhovýchodnej Ázii a v Južnej Amerike. 

## Poznámky
* V širšom zmysle čeľaď zahŕňa aj čeľaď zvíjavčekovité a druh †Michauxophis occitanus.
* Desať ázijských druhov tejto čeľade sa niekedy zaraďuje ako podčeľaď čeľade Uropeltidae.

## Iné projekty
Vasiľ Turok

**Vasiľ Turok** (* 8. január 1940, Habura† 7. november 2005, Prešov) bol rusínsky dramatik, dramaturg, prekladateľ a vysokoškolský pedagóg žijúci na Slovensku. 

## Životopis
Roku 1963 absolvoval Filozofickú fakultu UK v odbore ruský jazyk - slovenský jazyk. Po vysokoškolských štúdiách v Bratislave sa vrátil na východ, kde bol pedagógom na Strednej všeobecno-vzdelávacej škole na ul. vtedy Revolučnej (dnes Dilongovej), neskôr aj na Pravoslávnej bohosloveckej fakulte v Prešove. Zapojil sa do procesu obrody rusínstva, identity Rusínov. Neodškriepiteľný je jeho významný prínos v divadelníctve, najmä ako dramaturg, prekladateľ i režisér v jedinom na svete profesionálnom Divadle Alexandra Duchnoviča v Prešove. Bol  pri zrode prvej rusínskej kultúrno-národnostnej organizácie vo vtedajšom Česko-Slovensku – Rusínskej obrody, bol  prvým predsedom Svetovej rady Rusínov (SRR) ako výkonného výboru prvej medzinárodnej rusínskej organizácie – Svetového kongresu Rusínov.

## Referencie

## Externé odkazy
* Spomienky na V. Turoka na stránkach obce Habura

Kategória:Slovenskí dramatici
Kategória:Slovenskí dramaturgovia
Kategória:Slovenskí vysokoškolskí pedagógovia
Kategória:Vyučujúci na Pravoslávnej bohosloveckej fakulte Prešovskej univerzity v Prešove
Kategória:Absolventi Filozofickej fakulty Univerzity Komenského v Bratislave
Kategória:Slovenské osobnosti rusínskeho pôvodu
Kategória:Osobnosti z Habury
Slepánikovité

**Slepánikovité** *(Leptotyphlopidae)* je čeľaď hadov patriacich do nadčeľade *[[Scolecophidia]]*

## Opis
Hady sú malé (dosahujú dĺžku 15-41 cm, väčšinou 20-30 cm), štíhle s hladkými, lesklými šupinami. Sfarbenie tela je striebristo sivé, čierne alebo ružové, niektoré majú aj svetlé škvrny. Všetky majú zuby len v dolnej čeľusti, horná čeľusť je tuhá, Slepánikovité majú zachovaný panvový pletenec so zvyškami zadných končatín vo forme malých ostrôh. Zakrpatené oči sú malé a potiahnuté šupinami. Všetky slepánikovité žijú pod zemou, kde sa živia termitmi a ich larvami. Spôsob rozmnožovania nie je známy. Pravdepodobne kladú vajíčka. 

## Rozšírenie
Táto čeľaď sa vyskytuje všade tam, kde žijú termity. Slepánikovité sú rozšírené v Južnej Amerike, smerom na sever na Bahamy a do juhozápadnej časti USA, v Afrike a odtiaľ na východ cez Saudskú Arábiu do Pakistanu. 

## Systematika
Čeľaď slepánikovité *(Leptotyphlopidae)* má 2 rody:
*rod slepánik *(Leptotyphlops)*
*rod *[[Rhinoleptus]]* - jediný druh *[[Rhinoleptus koniagui]]*

## Literatúra
*Mattison - Hady ISBN 80-7181-479-2
*kol. Zviera ISBN 80-551-0375-5 
*''Leptotyphlopidae'' 
*

## Iné projekty


Kategória:Plazy
Kategória:Hady
Slepúšikovité

**Slepúšikovité** alebo **slepcovité** (*Anomalepididae*) je čeľaď hadov patriacich do nadčeľade *[[Scolecophidia]]*. 

## Opis
Je to najprimitívnejšia čeľaď hadov, jej zástupcovia patria medzi najmenej známe stavovce. Tieto hady sú drobné, s hladkými lesklými šupinami, so štíhlym valcovitým telom a krátkym chvostom. Dosahujú dĺžku 11 -30 cm, väčšinou však len 13-16 cm. Hlava je od trupu oddelená nevýrazne, chvost je krátky. Väčšinou sú hnedé, alebo čierne, niektoré jedince majú žltú alebo bielu hlavu, prípadne chvost. Zástupcovia niektorých druhov majú dvojicu zubov v dolnej čeľusti, v hornej nemajú žiadne. Tieto hady žijú takmer celý život pod zemou a živia sa hlavne termitmi. Ich rozmnožovanie je neznáme, predpokladá sa, že kladú vajíčka.

## Rozšírenie
Táto čeľaď žije len v južnej časti Strednej Ameriky a v tropických oblastiach Južnej Ameriky. 

## Systematika
Čeľaď **slepúšikovité** *(Anomalepididae)* zahŕňa 4 rody a 15 druhov

1. rod **slepúšiky ''(Anomalepis)***
* *Anomalepis aspinosus*
* *Anomalepis colombia* 
* *Anomalepis flavapices* 
* *Anomalepis mexicanus* 

2. rod ***Helminthophis*** 
* *Helminthophis flavoterminatus* 
* *Helminthophis frontalis* 
* *Helminthophis praeocularis* 

3. rod ***Liotyphlops*** 
* *Liotyphlops albirostris* 
* *Liotyphlops anops* 
* *Liotyphlops argaleus* 
* *Liotyphlops beui* 
* *Liotyphlops schubarti* 
* *Liotyphlops ternetzii* 
* *Liotyphlops wilderi* 

4. rod ***Typhlophis*** 
* *Typhlophis squamosus'' 

## Literatúra
*
* 
*
Pytónovité

**Pytónovité** () sú čeľaď nejedovatých hadov obývajúcich Afriku, Áziu a Austráliu. Patria sem aj niektoré najdlhšie hady na svete.

## Taxonómia
Poznáme 9 rodov a 41 druhov.
*Rod: Antaresia
**Druhy:
****[[Antaresia childreni]]* - Pytón Childrenov
****[[Antaresia maculosa]]*
****[[Antaresia perthensis]]*
****[[Antaresia stimsoni]]*

*Rod: Apodora
**Druhy:
****[[Apodora papuana]]*

*Rod: Aspidites
**Druhy:
****[[Aspidites melanocephalus]]* - Pytón čiernohlavý
****[[Aspidites ramsayi]]*

*Rod: Bothrochilus
**Druhy: 
****[[Bothrochilus albertisii]]*
****[[Bothrochilus boa]]*

*Rod: Broghammerus
**Druhy:
****[[Broghammerus reticulatus]]* - Pytón mriežkovaný
*****[[Broghammerus reticulatus reticulatus]]*
*****[[Broghammerus reticulatus jampeanus]]*
*****[[Broghammerus reticulatus saputrai]]*
****[[Broghammerus timoriensis]]*

*Rod: Leiopython
**Druhy: 
****[[Leiopython bennettorum]]*
****[[Leiopython biakensis]]*
****[[Leiopython fredparkeri]]*
****[[Leiopython hoserae]]*
****[[Leiopython huonensis]]*

*Rod: Liasis
**Druhy: 
****[[Liasis fuscus]]* 
****[[Liasis mackloti]]*
****[[Liasis olivaceus]]*

*Rod: Morelia
**Druhy:
****[[Morelia amethistina]]
****Morelia boeleni*
****Morelia bredli*  
****Morelia carinata*
****Morelia clastolepis*  
****Morelia kinghorni*
****Morelia mippughae* 
****Morelia nauta* 
****Morelia oenpelliensis*
****Morelia spilota* - [[Pytón čierno-žltý]]
*****Morelia spilota spilota* - [[Pytón diamantový]]
****Morelia tracyae*
****Morelia viridis* - [[Pytón zelený]]

*Rod: [[Python (rod)|Python]]
**Druhy:
****Python anchietae*
****Python curtus*
****Python breitensteini*
****Python brongersmai*
****Python molurus* - [[Pytón tigrovitý]]
****Python bivittatus* - [[Pytón tmavý]]
****Python regius* - [[Pytón kráľovský]]
****Python sebae* - [[Pytón písmenkový]]
****Python natalensis''

## Poznámky


## Iné projekty

## Zdroje
* 
*
Cementácia (hutníctvo)

**Cementácia** je proces vytláčania kovov z roztokov, iným - menej ušľachtilým kovom. Je založený na elektrochemickej reakcii medzi kovom (cementátorom) a iónom vylučovaného kovu. Pre cementáciu platí, že neušľachtilejší kov vyredukuje ušľachtilejší, tzn. že kov s nižším elektródovým potenciálom EV vyredukuje kov s vyšším EV.

## Elektrochemický rad napätia kovov
*hlavný článok [[Elektrochemický rad napätia kovov]]*
Nazývaný tiež Beketov rad.

Kovy sú radené podľa hodnôt ich štandardného elektródového potenciálu (tj. elektródového potenciálu vzťahujúceho sa ku vodíkovej elektróde

**Redukovaný rad**

***[[Lítium|Li]] [[Rubídium|Rb]] [[Draslík|K]] [[Cézium|Cs]] [[Bárium|Ba]] [[Stroncium|Sr]] [[Vápnik|Ca]] [[Sodík|Na]] [[Horčík|Mg]] [[Berýlium|Be]] [[Hliník|Al]] [[Mangán|Mn]] [[Titán|Ti]] [[Zinok|Zn]] [[Chróm|Cr]] [[Železo|Fe]] [[Kadmium|Cd]] [[Indium|In]] [[Tálium|Tl]] [[Kobalt|Co]] [[Nikel|Ni]] [[Cín|Sn]] [[Olovo|Pb]] ''[[Vodík|H<sub>2</sub>]]'' [[Bizmut|Bi]] [[Meď|Cu]] [[Osmium|Os]] [[Ruténium|Ru]] [[Striebro|Ag]] [[Ortuť|Hg]] [[Platina|Pt]] [[Zlato|Au]] ** 

 
Kov stojaci vľavo od vodíka (H2) je schopný kov (v kladnom oxidačnom stave) stojaci vpravo zredukovať a sám sa oxiduje
Kov (v kladnom oxidačnom stave) stojaci vpravo od vodíka (H2) je schopný kov stojaci vľavo zoxidovať a sám sa redukuje  

Kategória:Hutníctvo